**Konstantínos "Kóstas" Manolás** (kreik. Κωνσταντίνος "Κώστας" Μανωλάς, s. 14. kesäkuuta 1991 Náxos, Kreikka) on kreikkalainen jalkapalloilija. Hän edustaa UAE Pro Leaguessa pelaavaa Sharjah FC:ta. Hän on pelipaikaltaan keskuspuolustaja.

Seurajoukkueura
---------------

### Alkuvaiheet

Náxoksella kasvanut Manolás aloitti uransa kotikaupunkinsa seuran Pannaxiakosin junioreissa. Hän siirtyi elokuussa 2007 Thrasivoulosiin, jonka edustusjoukkueessa hän debytoi 28. helmikuuta 2009 Kreikan Superliigan ottelussa Aris Thessalonikia vastaan.

### AEK Ateena

Manolás siirtyi 16. kesäkuuta 2009 AEK Ateenaan. Hän teki ensimmäisen maalinsa seurassa 19. toukokuuta 2010 Olympiakosta vastaan. Keväällä 2011 hän voitti AEK:n riveissä Kreikan cupin. Hänet valittiin turnauksen loppuottelun parhaaksi pelaajaksi.

### Olympiakos

Manolás siirtyi 1. heinäkuuta 2012 ilmaisella siirrolla Olympiakosiin. Hän solmi seuran kanssa kesään 2016 asti ulottuvan sopimuksen. Hän pelasi ensimmäisen ottelunsa joukkueessa 15.9.2012 PAS Gianninaa vastaan.

Manolás voitti kaudella 2012–2013 Olympiakosissa Kreikan mestaruuden ja Kreikan cupin ja kaudella 2013–2014 toisen Kreikan mestaruuden. Mestarien liigan kaudella 2013–2014 hän teki kaksi maalia Olympiakosin edetessä turnauksen neljännesvälieriin ensimmäistä kertaa kauden 2009–2010 jälkeen.

### Roma

Manolás siirtyi 26. elokuuta 2014 Italian Serie A:ssa pelaavaan AS Romaan 13 miljoonan euron siirtosummalla. Hänen sopimuksensa oli vuoteen 2019 asti ulottuva. Sopimusta pidennettiin joulukuussa 2017 vuoteen 2022 ulottuvaksi.

Manolás teki ratkaisevan kolmannen maalin Mestarien liigan kauden 2017–2018 puolivälierien toisessa osaottelussa FC Barcelonaa vastaan ottelun 82. minuutilla. Roma voitti ottelun 3–0 ja eteni vierasmaalisäännön turvin Mestarien liigan välieriin ensimmäistä kertaa kauden 1983–1984 jälkeen.

### Napoli

Romasta Manolás siirtyi heinäkuussa 2019 Napoliin viisivuotisella sopimuksella. Napoli maksoi hänestä 36 miljoonan euron siirtokorvauksen, mikä on kaikkien aikojen suurin kreikkalaisesta pelaajasta maksettu summa.

### Paluu Olympiakosiin

Manolás siirtyi tammikuussa 2022 takaisin Olympiakosiin 2,5 miljoonan euron siirtosummalla. Hän voitti keväällä 2022 Olympiakosin riveissä Kreikan mestaruuden.

### Sharjah FC

Syyskuussa 2022 Manolas siirtyi Olympiakosista arabiemiraattilaiseen Sharjah FC:seen kahden vuoden sopimuksella. Ensimmäisellä kaudellaan hän pelasi 18 ottelua, tullen kaudella seitsemänneksi. Hän voitti samalla kaudella myös UAE Supercupin.

Maajoukkueura
-------------

Manolás debytoi Kreikan A-maajoukkueessa 6. helmikuuta 2013 ystävyysottelussa Sveitsiä vastaan.

MM-kilpailuissa 2014 Manolás pelasi kaikki neljä ottelua Kreikan pudotessa turnauksen neljännesvälierissä Costa Ricalle rangaistuspotkukilpailussa.

Ensimmäisen maalinsa Kreikan maajoukkueessa Manolás teki 11. syyskuuta 2018 Kansojen liigan ottelussa Unkaria vastaan.

Muuta
-----

Manolásin setä Stélios Manolás on entinen ammattijalkapalloilija, joka pelasi AEK Ateenassa ja Kreikan maajoukkueessa. Hän on toiminut uransa jälkeen AEK Ateenan urheilujohtajana ja päävalmentajana.

Lähteet
-------

1. 1 2  Kóstas Manolás Soccerway-sivustolla (englanniksi)
2. ↑  Nicolaides, Shaun: AGONAsport Spotlight: Kostas Manolas, from Naxos to Roman emperor *AGONAsport*.  14.4.2018. Viitattu 22.7.2022. (englanniksi)
3. ↑  Solano, John: Manolas: "Totti is the best player I have ever played with." *RomaPress*.  6.4.2016. RomaPress LLC. Viitattu 22.7.2022. (englanniksi)
4. 1 2 3 4 5  Kóstas Manolás Transfermarkt-sivustolla (englanniksi)
5. ↑  Robinson, James: The story of Kostas Manolas’ first professional goal is pure Greek mythology *Dream Team*.  11.4.2018. News Group Newspapers Limited. Viitattu 22.7.2022. (englanniksi)
6. 1 2  Kostas Manolas Profile New *asroma.com*. AS Roma. Viitattu 22.7.2022. (englanniksi)
7. ↑  Kostas Manolas signs with OLYMPIACOS F.C. *olympiacos.org*.  3.7.2012. Olympiakos FC. Viitattu 22.7.2022. (englanniksi)
8. 1 2  Rubio, Alberto & McTear, Euan: Twelve things you might not have known about Roma hero Manolas *Marca*.  11.4.2018. Unidad Editorial. Viitattu 22.7.2022. (englanniksi)
9. ↑  Manalos joins Roma from Olympiakos *Sportsnet*.  26.8.2014. Rogers Media. Viitattu 22.7.2022. (englanniksi)
10. ↑  Markovic, James: Premier League Linked Kostas Manolas Signs New Deal at Roma Which Extends His Stay Until 2022 *90min.com*.  2.12.2017. Minute Media.  Arkistoitu 22.7.2022. Viitattu 22.7.2022. (englanniksi)
11. ↑  Soininen, Maisa: Sensaatio Mestarien liigassa! AS Roma pudotti FC Barcelonan *Ilta-Sanomat*.  10.4.2018. Sanoma Media Oy. Viitattu 22.7.2022. (englanniksi)
12. ↑  Manolas joins Napoli in €36 million move *timesofmalta.com*.  1.7.2019. Times of Malta. Viitattu 22.7.2022. (englanniksi)
13. ↑  Transfer records *Transfermarkt*. Viitattu 22.7.2022. (englanniksi)
14. ↑  Agreement between Napoli and Olympiakos for Manolas' sale *besoccer.com*.  16.12.2021. BeSoccer. Viitattu 22.7.2022. (englanniksi)
15. ↑  Ex-Roma defender Kostas Manolas joins Sharjah FC, reuniting with Miralem Pjanic *romapress.net*.  24.9.2022. Viitattu 29.7.2023. (englanniksi)
16. ↑  UAE Pro Leaguen sijoitukset kaudelta 2022-2023, Eurosport *eurosport.com*.
17. ↑  Konstantinos Manolas - Titles & achievements *www.transfermarkt.com*. Viitattu 29.7.2023. (englanniksi)
18. ↑  Georgakopoulos, George: Greece shares dull friendly draw with Switzerland *ekathimerini.com*.  6.2.2013. Ekathimerini. Viitattu 22.7.2022. (englanniksi)
19. ↑  Who is reported Manchester United target Kostas Manolas? *Sky Sports*.  20.3.2019. Sky UK. Viitattu 22.7.2022. (englanniksi)
20. ↑  Manolas as interim coach *aekfc.gr*.  20.4.2016. AEK FC. Viitattu 22.7.2022. (englanniksi)

Kreikan joukkue – Jalkapallon MM-kilpailut 2014
1 Karnézis
2 Maniátis
3 Tzavéllas
4 Manolás
5 Móras
6 Tziólis
7 Samarás
8 Koné
9 Mítroglou
10 Karagkoúnis
11 Výntra
12 Glýkos
13 Kapíno
14 Salpingídis
15 Torosídis
16 Christodoulópoulos
17 Gkékas
18 Fetfatzídis
19 Papastathópoulos
20 Holebas
21 Katsouránis
22 Sámaris
23 Tachtsídis
Valmentaja Santos